《渚山春暮会顾丞茗舍联句效小庾体》
唐代·皎然

谁是惜暮人，相携送春日。因君过茗舍，留客开兰室。

湿苔滑行过，柔草低藉瑟。鹊喜语成双，花狂落非一。

烟浓山焙动，泉破水舂疾。莫拗挂瓢枝，会移阆书帙。

颇容樵与隐，岂闻禅兼律。栏竹不求疏，网藤从更密。

池添逸少墨，园杂庄生漆。景晏枕犹欹，酒醒头懒栉。

云教淡机虑，地可遗名实。应待御荈青，幽期踏芳出。

作者简介：僧皎然（730-799），俗姓谢，字清昼，湖州（浙江吴兴）人，是中国山水诗创始人谢灵运的十世孙，唐代著名诗人、茶僧，吴兴杼山妙喜寺主持，在文学、佛学、茶学等方面颇有造诣。与颜真卿、灵澈、陆羽等和诗，现存皎然470首诗。多为送别酬答之作。情调闲适，语言简淡。皎然的诗歌理论著作《诗式》。